**Логичко-филозофски трактат** или познат по латинскиот соодветник ***Tractatus Logico-Philosophicus*** е единственото филозофско дело објавено од австрискиот филозоф Лудвиг Витгенштајн за време на неговиот живот. Главниот стремеж на делото е да ја открие врската помеѓу јазикот и стварноста, а преку нејзе да ги определи границите на науката. Џ. Е. Мор е оној кој го предложува латинскиот наслов, оддавајќи му чест на *Теолошко-политичкиот трактат* (*Tractatus Theologico-Politicus*) од Барух Спиноза.

Витгенштајн го започнал пишувањето на *Трактатот* како војник во Првата светска војна, а го завршил како воен заробеник во Комо и подоцна Касино во август, 1918. Прво е објавен на германски во 1921 како *Logisch-Philosophische Abhandlung*, а година подоцна следува англискиот превод со латинскиот наслов. Македонскиот превод излегува дури во 2002, изработен од Бранислав Саркањац. *Трактатот* бил од огромна важност помеѓу логичките позитивисти на Виенскиот круг, како Рудолф Карнап и Фридрих Вајсман. Познатата статија на Бертранд Расел со име „Филозофија на логичкиот атомизам" е напишана според многу идеи кои Расел ги добил читајќи го Витгенштајн. Со други зборови, покрај тоа што е едно од најбитните дела на современата филозофија, особено е вреднувано од страна на аналитичките филозофи.

*Логичко-филозофскиот трактат* е озогласен поради строго збиениот стил на кој е напишан. Делото не содржи аргументи, туку декларативни реченици кои се третираат како само-очигледни. Исказите се хиерархиски нумерирани, со седум основни искази на првото ниво (нумерирани од 1–7), додека секое под-ниво е образложение или коментар на исказот од повисокото ниво (на пример, 1, 1.1, 1.11, 1.12). Оваа книга во главно се проучува во областа на логиката и филозофијата на јазикот, но од неодамна понови толкувачи ја вреднуваат и нејзината етичка, но и естетичка димензија. Она што е особено популарно и ново е мистичното толкување, поттикнато од последниот, седми исказ.

Наводи
------

1. ↑  ЛФТ 4.113
2. ↑  Nils-Eric Sahlin, *The Philosophy of F. P. Ramsey* (1990), стр. 227.
3. ↑  Monk стр. 158
4. ↑  Лудвиг Витгенштајн, *Логичко-филозофски трактат*, Скопје: Магор, 2002.
5. ↑  Bertrand Russell (1918), „The Philosophy of Logical Atomism". *The Monist*. стр. 177, како што е објавена на пример во Bertrand Russell (Robert Charles Marsh ed.) *Logic and Knowledge* Accessed 2010-01-29.

Надворешни врски
----------------

Англиски он-лајн изданија
* Umass.edu, (Германскиот превод и преводите на Огден и Пирс и МекГинис се поставени напоредно)
* Gutenberg.org (Преводот на Огден)
* TractatusLogico-Phlosophicus Архивирано на 7 август 2011 г.
* Philosurfical.open.ac.uk Пребарувачки софтвер кој го олеснува изучувањето на *Трактатот*. Текстот е достапен на германски и на двете англиски изданија.
* Graphical tabs-centered version of *Tractatus Logico-Philosophicus* (преводот на Пирс и МекГинис)
* LibriVox audiobook version of *Tractatus Logico-Philosophicus* (преводот на Огден) (Прва верзија)
* LibriVox audiobook version of *Tractatus Logico-Philosophicus* (преводот на Огден) (Втора верзија)
* Tree-like version of *Tractatus Logico-Philosophicus* Архивирано на 23 јули 2011 г. (преводот на Огден)

Германски он-лајн изданија
* Tractatus-Online.appspot.com Архивирано на 27 август 2011 г.
* Hochholzer.info Архивирано на 24 мај 2006 г.
* Tractatus.Net
* Philosurfical.open.ac.uk